ZAPISNIK
13. sjednice Vijeća Mjesnog odbora Poljanice,
održane 15. lipnja 2026.
u objektu mjesne samouprave Poljanice, Dubrava 203,
s početkom u 19,00 sati

NAZOČNI ČLANOVI VIJEĆA: Petar Vranjković, Denis Marković, Ladislav Plantić, Ingrid Grgić i Zoran Grgić

Predsjedava: Petar Vranjković, predsjednik Vijeća
Zapisnik vodi: Petar Vranjković

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 13. sjednicu Vijeća Mjesnog odbora. 

Predsjednik daje na verifikaciju zapisnik 12. sjednice.
Nakon provedene rasprave i glasovanja utvrđeno je sljedeće: Zapisnik je jednoglasno usvojen.

Na prijedlog predsjednika, Vijeće jednoglasno prihvaća i utvrđuje dopunu dnevnog reda koji glasi

DNEVNI RED

1. Zaključak o prijedlogu za postavljanje klupa i stolova na dječjem igralištu u Petim Poljanicama kbr.9  – donošenje zaključka;
2. Zaključak o prijedlogu za postavljanje zaštitne ograde na igralištu Dječjeg vrtića Sunce – donošenje zaključka;
3.  Zaključak o prijedlogu lokacija za obnovu horizontalne signalizacije – donošenje zaključka;
4.  Pitanja, prijedlozi i obavijesti.


Ad 1. Zaključak o prijedlogu za postavljanje klupa i stolova na dječjem igralištu u Petim Poljanicama kbr.9  – donošenje zaključka;
Nakon provedene rasprave, Vijeće jednoglasno donosi 

ZAKLJUČAK	

1. Predlaže se postavljanje jednog stola i dviju klupa na dječjem igralištu u Petim Poljanicama kbr.9.
2. Gore navedeno predlaže se obzirom na veliki broj korisnika igrališta i učestala druženja.

Ad. 2. 	Zaključak o prijedlogu za postavljanje zaštitne ograde na igralištu Dječjeg vrtića
Sunce – donošenje zaključka; 
Nakon provedene rasprave, Vijeće jednoglasno donosi 

ZAKLJUČAK
1. Predlaže se postavljanje sigurnosno-zaštitne mreže na igralištu Dječjeg vrtića Sunce, na preostale dvije strane igrališta (istočnu i zapadnu), obzirom na sjevernoj i južnoj strani igrališta već postoji mreža.
2. Gore navedeno predlaže se radi sigurnosti djece i zadržavanja lopti unutar prostora igrališta.

Ad. 3. Zaključak o prijedlogu lokacija za obnovu horizontalne signalizacije – donošenje
zaključka; 
Nakon provedene rasprave, Vijeće jednoglasno donosi 

ZAKLJUČAK

1. Predlaže se ponovno iscrtavanje postojećih parkirnih mjesta na lokacijama:
· Prve Poljanice – parking iza zgrade
· Ulica Antolovečki put – parking iza zgrade
2. Gore navedeno predlaže se radi bolje preglednosti označenih parkirnih mjesta i bolje iskoristivosti istih. 

Ad 4. Pitanja, prijedlozi i obavijesti.

Predsjednik Vijeća obavještava prisutne o statusu predmeta za promet u I i III Poljanicama Istaknuto je kako je predmetno rješenje trenutno u nadležnosti Gradskog ureda za promet. 
Raspravljalo se oko odlaganja smeća na lokaciji Prve Poljanice, gdje su spremnici za otpad na otvorenom te uz ogradu DV-a. Predloženo je premještanje istih u zgradu ili zaključavanje.
Dogovoreno je održavanje iduće sjednice početkom srpnja.


Završeno u 19:45 sati.
KLASA: 024-08/26-003/1307
URBROJ: 251-13-11-6/017-26-2
U Zagrebu, dana 15. lipnja 2026.

Zapisnik sastavio: Petar Vranjković
Zapisnik tehnički i administrativno
obradila: Sandra Šukunda

Predsjednik
     Vijeća Mjesnog odbora Poljanice
          Petar Vranjković

